Ixef Wis krad ad yebḍu ɣef ukuẓ n takkayin yecban Asmendeg n taluft, ara dyeslalen tazmert n umigay, akken ad d-yesukk tifrat i taluft, acku d tifrat-agi ara yektazel unermas i as-d-yellan deffir n wahil di tazwara. Takkayt tamenzut terza ihi taɣult n usmendeg n tlufa. Ugur ad yebdu asmi ara d-yerzu Meẓyan alama d tizi-wezzu akken ad yewwet atmaten-is di tmesbaniyin n 20 yebrir acku d amsaltu i yella yerna yugad ccifan-is amer ad t-id stixren deg umahil. Taluft tis snat, ad tebdu mi ara yeggal deg-s bab-as amer ad n-yeddu ma yeḥder tamḍelt-is. D aya ara yeǧǧen Meẓyan ad iḥar deg yiman-is amek ara yexdem acku ma yedda yugad bab-as, ma yeqqim ad t-id stixren deg umahil. D snat n tɣawsiwin-agi yera ad yesdukkel, ar’as-yesluɣen tudert, ma ur yefrin ula d yiwet, skud meqqarurt-ifat lawan.